stanford-oval/wikipedia huggingface dataset:
Springfield (Manitoba)

| Springfield |
| --- | --- |
 Springfield
 Koordinaatit: 49°55′45″N, 96°41′38″W 
Valtio:  Kanada
Provinssi:  Manitoba
Hallinto:  
 – Hallinnon tyyppi:  Maalaiskunta
 – Pormestari:  Bob Bodnaruk
Pinta-ala:  
 – Kokonaispinta-ala:  1 100,83 km²
Väkiluku (2006):  12 990
 – Väestötiheys:  11,8 as./km²
 
 www.rmofspringfield.ca 
Infobox OKVirheellinen NIMI-arvo: 
Springfield on vuonna 1873 perustettu maalaiskunta Manitoban provinssissa Kanadassa, provinssin pääkaupunki Winnipegin läheisyydessä. Vuonna 2006 kunnassa oli 12 990 asukasta.
Springfieldin tärkein elinkeino on maanviljely, mutta monet asukkaista käyvät töissä Winnipegissä. Winnipegin ja Springfieldin rajalta löytyy myös modernia teollisuusaluetta. Pääosin maakuntaa hallitsee maaseutu peltoineen, ja itärajalla vastassa on Agassizin metsä, joka on suojelualue.
Kunnan hallinnollinen keskus sijaitsee Oakbankin kylässä. Muita taajamia ovat Dugald, Anola, Cook's Creek ja Glass.
Aiheesta muualla

Rural Municipality of Springfield kotisivut (englanniksi)
Statistics Canadan tilastotietoa (Arkistoitu – Internet Archive) (englanniksi), (ranskaksi)
Government of Canada, community profiles (Arkistoitu – Internet Archive) (englanniksi)
Sofia Kenin

| Sofia Kenin |
| --- | --- |

Henkilötiedot
Syntynyt: 14. marraskuuta 1998 (ikä 25)
Kansalaisuus:   Yhdysvallat
Tennispelaaja
Pituus:  170 cm
Kätisyys:  oikea
Palkintorahat:  9 799 165 USD
Kaksinpeli
Paras sijoitus:  4. (9.3.2020)
Turnausvoittoja:  5
Voitot/tappiot:  268–186
Grand Slam -turnauksissa
Australian avoimet:  voitto (2020)
Ranskan avoimet:  4. kierros (2019)
Wimbledon:  2. kierros (2018, 2019)
Yhdysvaltain avoimet:  3. kierros (2017, 2018, 2019)
Nelinpeli
Paras sijoitus:  32. (2.3.2020)
Turnausvoittoja:  2
Voitot/tappiot:  88–82
Aiheesta muualla
sonyakenin.com
ITF
WTA
Sofia Kenin (s. 14. marraskuuta 1998 Moskova, Venäjä) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla neljä maaliskuussa 2020. Hän on voittanut urallaan viisi WTA-turnausta kaksinpelissä. Kenin oli junioreiden maailmanlistalla parhaimmillaan toisena marraskuussa 2015. Vuonna 2020 Kenin voitti Australian avointen naisten kaksinpeliturnauksen.
Kenin sai villin kortin Yhdysvaltain avoimiin 2015, jossa hävisi avauskierroksella Mariana Duque Mariñolle. Vuosien 2017, 2018 ja 2019 Yhdysvaltain avoimissa hän eteni kolmannelle kierrokselle. Vuonna 2019 Kenin voitti kolme WTA-turnausta kaksinpelissä ja kaksi nelinpelissä.
Vuonna 2020 Kenin voitti Australian avointen naisten kaksinpeliturnauksen päihitettyään loppuottelussa Garbiñe Muguruzan. Ennen tätä Kenin ei ollut päässyt Grand Slam -turnauksissa neljättä kierrosta pidemmälle. Välierissä hän voitti maailmanlistan ykkösen Ashleigh Bartyn. Helmikuussa hän hävisi avausottelunsa Dubaissa sekä Dohassa. Maaliskuussa pelatussa Lyonin turnauksessa hän saavutti turnausvoiton päihitettyään loppuottelussa Anna-Lena Friedsamin.
Aiheesta muualla

Kuvia tai muita tiedostoja aiheesta Sofia Kenin Wikimedia Commonsissa
Sofia Kenin WTA:n sivuilla (englanniksi)
Sofia Kenin ITF:n sivuilla (englanniksi)
Sivuvaunullinen moottoripyörä

Sivuvaunullinen moottoripyörä
Sivuvaunullinen moottoripyörä on moottoripyörä, jonka oikealle tai vasemmalle puolelle on sijoitettu tavaran- tai henkilökuljetukseen soveltuva, yhden pyörän päällä oleva sivuvaunu.
Suomen tieliikennelainsäädännön mukainen määritelmä

Suomessa voimassa oleva asetus ajoneuvojen rakenteesta määrittelee, että sivuvaunullisen moottoripyörän (L4-luokan moottoripyörän) moottorina on oltava yli 50 cm3:n polttomoottori taikka sen suurimman rakenteellisen nopeuden käyttövoimasta riippumatta on oltava yli 45 km/h. Lisäksi sivuvaunun saa kytkeä vain yli 100 kg:n omamassan omaavaan kaksipyöräiseen moottoripyörään. Suomessa rekisteröidyn moottoripyörän sivuvaunun on sijaittava ajosuuntaan nähden moottoripyörän oikealla puolella. Jos sillä kuljetetaan tavaraa tai useampaa kuin yhtä henkilöä, se on varustettava jarrulla. Kaksi henkilöä on samalla myös henkilökuljetuksen yläraja. Moottoripyörän oikeanpuoleiset suuntavilkut on siirrettävä sivuvaunun oikealle puolelle.
Sivuvaunun pyörä on sijoitettava epäsymmetrisesti moottoripyörän pyöriin nähden, muutoin kyseessä olisi nk. kolmipyöräinen eli trike. Ajoneuvoasetuksesta ja tieliikennelaista löytyy muitakin sivuvaunullisia moottoripyöriä koskevia erityissäännöksiä.
Aiheesta muualla

Suomen sivuvaunuyhdistys (rekisteröimätön yhdistys) (Arkistoitu – Internet Archive)
Sparta Amfi

Halli vuonna 2023.
Sparta Amfi on Norjassa Sarpsborgin kaupungissa sijaitseva Norjan vanhin jäähalli, jossa on 1572 istumapaikkaa ja 2135 seisomapaikkaa. Halli avattiin 18. lokakuuta 1963. GET-ligaen-joukkue Sparta Warriors pelaa kotiottelunsa hallissa.
Sparta Amfin katsojakapasiteetti on vaihdellut vuosien kuluessa. Aikaisemmin halliin mahtui noin 6000 katsojaa, mutta istumapaikkojen lisäämisen takia katsojakapasiteetti pienentyi huomattavasti.
Aiheesta muualla

Sparta Amfi Sparta Warriorsin sivuilla
GET-ligaenin areenat
Simon the Sorcerer

| Simon the Sorcerer |
| --- | --- |
Kehittäjä:  Adventuresoft
Jakelija:  Google Play, App Store, Steam ja GOG.com
Pelisarja:  Simon the Sorcerer
Pelimoottori:  Adventure Graphic Operating System
Julkaistu:  1993
Lajityyppi:  seikkailupeli
Pelimuoto:  yksinpeli
Alusta:  Acorn Archimedes, Amiga, Amiga CD32, DOS
Jakelumuoto:  CD-ROM, levyke
Lisää peliartikkeleitaVideopelien teemasivulla
Infobox OK : 
Simon the Sorcerer on Adventuresoftin kehittämä ja julkaisema seikkailupeli, joka on julkaistu vuonna 1993 Acorn Archimedesille, Amigalle, Amiga CD32:lle ja DOSille.
Pelistä on 25-vuotisversio Simon the Sorcerer 25th Anniversary Edition.
Pelille on julkaistu seuraajat Simon the Sorcerer 2 ja Simon the Sorcerer 3D.
Pelaaminen

Pelissä on parodiaa saduista ja fantasiaelementeistä kuivalla huumorilla.
Vastaanotto

Peli on saanut CU Amiga -lehden arvostelussa arvosanaksi 90%.
Aiheesta muualla

Simon the Sorcerer MobyGamesissa (englanniksi)
Simon the Sorcerer Hall of Light -sivustolla (englanniksi)
Simon the Sorcerer Hall of Light -sivustolla (englanniksi)
Simon Önerud

| Simon Önerud |
| --- | --- |

Henkilötiedot
Syntynyt: 16. kesäkuuta 1988 (ikä 36) Jönköping, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  94 kg
Pelinumero:  11
Pelaajaura
Pääsarjaura:  2007–
Aik. seurat:  Timrå IK (SEL) MODO Hockey (SHL) HK Sotši (KHL) Sibir Novosibirsk (KHL) HV71 (SHL/Allsv.)
Lars Simon Önerud (s. 16. kesäkuuta 1988 Jönköping, Ruotsi) on ruotsalainen jääkiekkoilija. Önerud on pelipaikaltaan oikea laitahyökkääjä, mutta hän osaa pelata myös keskellä. Elite Prospects -sivuston mukaan Önerud on pelityyliltään voimahyökkääjä, joka tykkää pelata fyysisesti, on nopea luistelija, laukoo hyvin, menee innokkaasti maalille sekä on monikäyttöinen.
Ura > Seuraura

Önerud on HV71:n kasvatti. Hän voitti kaudella 2005–2006 seuran J18-junioreiden sisäisen piste- ja maalipörssin J18 Allsvenskanissa tehoilla 15+5=20. Kaudella 2007–2008 Önerud debytoi HV71:n Elitserien-joukkueessa, jossa hän pelasi kaksi runkosarjaottelua. Varsinaisella tulokaskaudellaan 2008–2009 Önerud teki 51 runkosarjaottelussa tehot 3+3=6, 17 playoff-ottelussa tehot 1+1=2 sekä neljässä Mestarien liigan ottelussa yhden syöttöpisteen. Hän voitti kauden päätteeksi Elitserien-hopeaa. Kauden 2009–2010 päätteeksi Önerud voitti Ruotsin-mestaruuden. Önerud pelasi kauden aikana myös neljä ottelua lainalla sarjatasoa alempana HockeyAllsvenskanin IF Troja-Ljungbyssä marraskuussa 2009. Kaudella 2010–2011 hän pelasi HV71:n lisäksi 11 ottelua lainalla Allsvenskan-joukkue IK Oskarshamnissa.
Kaudeksi 2011–2012 Önerud siirtyi Timrå IK:n paitaan. Hän oli 11 osumallaan joukkueen toiseksi paras maalintekijä Matt Murleyn jälkeen. Kvalserienissä Önerud oli Timrån paras maalintekijä viidellä osumallaan. Myös kaudella 2012–2013 joukkue ajautui Kvalserieniin, jonka päätteeksi Timrå putosi Allsvenskaniin. Önerudin kausi päättyi kuitenkin jo runkosarjaan loukkaantumisen vuoksi.
Önerud siirtyi kaudeksi 2013–2014 jatkamaan SHL-uraansa kaksivuotisella sopimuksella MODO Hockeyn riveihin. Hän oli tehoilla 14+6=20 joukkueen paras maalintekijä ja jakoi sisäisen pistepörssin kolmannen sijan Jeff Tambellinin kanssa. Kaudella 2014–2015 Önerud oli tehoilla 15+7=22 Modon paras maalintekijä ja toiseksi paras pistemies. Pudotuspeleissä hän oli joukkueen paras maalintekijä ja jakoi sisäisen pistepörssin voiton Juha-Pekka Haatajan kanssa tehtyään neljässä puolivälieräottelussa tehot 3+1=4. Önerud palasi kaudeksi 2015–2016 kaksivuotisella sopimuksella kasvattajaseuraansa HV71:een. Hän oli joukkueen paras maalintekijä ja kolmanneksi paras pistemies tehoilla 17+11=28.
Kaudella 2016–2017 Önerud nousi HV71:n varakapteeniksi. Hän pelasi loukkaantumisen takia runkosarjassa vain 37 ottelua, mutta teki kuitenkin Ruotsin pääsarjatason yhden kauden piste-ennätyksensä tehoilla 14+15=29, joilla Önerud oli joukkueensa kolmanneksi paras pistemies. Hän voitti myös koko pudotuspelien maalipörssin kymmenellä osumallaan. Seitsemännessä finaaliottelussa 29. huhtikuuta 2017 Brynäs IF:ää vastaan Önerud teki HV71:n Ruotsin-mestaruuden ratkaisseen 2–1-voittomaalin ensimmäisessä jatkoerässä ajassa 71.01. Hänet palkittiin pudotuspelien arvokkaimpana pelaajana Stefan Liv Memorial Trophylla.
Önerud siirtyi kaudeksi 2017–2018 vuoden mittaisella sopimuksella KHL-joukkue HK Sotšiin. Kesken kauden, lokakuussa 2017 seura kauppasi hänet Sibir Novosibirskiin rahallista korvausta vastaan. Önerud pelasi loukkaantumisten vuoksi kuitenkin kauden aikana yhteensä vain 20 ottelua. Kaudeksi 2018–2019 hän palasi kolmivuotisella sopimuksella HV71:een. Önerud nimettiin joukkueen varakapteeniksi.
Ura > Maajoukkueura

Önerud on pelannut Ruotsin A-maajoukkueessa seitsemän ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Önerud keräsi ottelusta tehomerkinnän +1.
Skyservice

| Skyservice |
| --- | --- |

 IATA: 5G  –  ICAO: SSV 
Kutsukoodi:  SKYTOUR
Perustettu:  1986
Lakkautettu:  2010
Laivaston koko:  45
Solmukohdat:  Toronton Pearsonin kansainvälinen lentoasema Montreal-Pierre Elliott Trudeaun kansainvälinen lentoasema
Kotipaikka:  Etobicoke, Ontario
Yhtiön sivut:  Yhtiön kotisivut
Skyservice oli kanadalainen lentoyhtiö. Se lensi ainoastaan tilauslentoja Kanadaan, Yhdysvaltoihin, Länsi-Intiaan, Israeliin ja Eurooppaan. Yhtiön kotipaikka oli Etobicoken kaupungissa, Ontarion provinssissa. Yhtiön palveluksessa oli yli 1 200 työntekijää, ja sen laivasto koostui muun muassa A320- ja Boeing 757 -lentokoneista.
Skyservice joutui selvitystilaan 31. maaliskuuta 2010 ja lopetti toimintansa.
Sofia Jannok

| Sofia Jannok |
| --- | --- |

Henkilötiedot
Syntynyt: 15. syyskuuta 1982 (ikä 42) Ruotsi
Ammatti:  laulaja lauluntekijä esiintyjä
Siviilisääty:  naimaton
Lapset:  lapseton
Aiheesta muualla
Kotisivu
Sofia Jannok
Brita Maret Sofia Jannok (s. 15. syyskuuta 1982) on saamelainen laulaja ja lauluntekijä. Hän laulaa enimmäkseen pohjoissaameksi ja myös joikaa.
Ura

Jannok voitti Sámi Grand Prix -laulukilpailun vuonna 2003 laulullaan "Liekkas".
Sofia Jannok osallistui erilaisiin laulukilpailuihin osana duoa Sofia och Anna vuodesta 1994 alkaen. He voittivat Sámi Grand Prix -kilpailun vuonna 2001 kappaleella ”Meahci mánná”. Sen jälkeen Sofia lähti soolouralle.
Jannok on julkaissut kolme albumia. Ensilevy White - Ceaskat ilmestyi saamelaisen kustantajan kautta. Vuonna 2008 ilmestynyttä Áššogáttis - By the Embers -albumia myytiin kultalevyn edestä, ja se oli Grammis-ehdokkaana. Kolmas albumi Áhpi – Wide as Oceans ilmestyi vuonna 2013.
Aiheesta muualla

Sofia Jannok (Arkistoitu – Internet Archive) (kotisivu)
Kuvia tai muita tiedostoja aiheesta Sofia Jannok Wikimedia Commonsissa
Springer Undergraduate Mathematics Series

Springer Undergraduate Mathematics Series on Springer-kustantamon kirjasarja, joka on tarkoitettu matematiikan opiskeluun korkeakouluissa. Kirjat on kirjoitettu perustutkinto-opiskelijoita. Sarjassa on panostettu moderniin lähestymistapaan ja runsaisaisiin seikkaperäisiin esimerkkeihin. Yhden kirjan laajuus on yhden-kahden lukukauden kurssi, mutta ne soveltuvat myös itseopiskeluun.
Sarjassa on ilmestynyt 67 julkaisua.
Sarjan editoijat ovat Chaplain, M.A.J., Erdmann, K., MacIntyre, A., Süli, E., Tehranchi, M.R. ja Toland, J.F.
Sarjassa julkaistut kirjat

Sarjassa on julkaistu alla luetellut kirjat (luettelossa ei ole saman kirjan eri painoksia). Kirjat ovat ilmestymisjärjestyksessä uusimmasta alkaen.
Mathematical Writing
Multivariate Calculus and Geometry
Ordinary Differential Equations
Algebraic Number Theory
From Real to Complex Analysis
An Introduction to Laplace Transforms and Fourier Series
Basic Linear Algebra
Measure, Integral and Probability
Further Linear Algebra
Elementary Differential Geometry
Understanding Markov Chains
Probability Models
Measure, Integral and Probability
Topologies and Uniformities
Hyperbolic Geometry
Linear Functional Analysis
Introductory Mathematics: Applications and Methods
Fields, Flows and Waves
Complex Analysis
Essential Mathematical Biology
Information and Coding Theory
Sets, Logic and Categories
Introduction to Ring Theory
Elements of Abstract Analysis
Matrix Groups
Special Relativity
Real Analysis
A First Course in Discrete Mathematics
Symmetries
Topics in Group Theory
Elementary Number Theory
Numerical Methods for Partial Differential Equations
Analytic Methods for Partial Differential Equations
Elements of Logic via Numbers and Sets
Groups, Rings and Fields
Geometry
Introductory Mathematics: Algebra and Analysis
Basic Stochastic Processes
An Introduction to Laplace Transforms and Fourier Series
Vector Calculus
Derivative Pricing in Discrete Time
Complex Analysis and Differential Equations
Finitely Generated Abelian Groups and Similarity of Matrices over a Field
Affine Maps, Euclidean Motions and Quadrics
An Introduction to Enumeration
Worlds Out of Nothing
Numerical Methods for Ordinary Differential Equations
Mathematics for Finance
Regression
Mathematica®: A Problem-Centered Approach
Elementary Differential Geometry
Introduction to Analytical Dynamics
Codes: An Introduction to Information Communication and Cryptography
Sturm-Liouville Theory and its Applications
Fields and Galois Theory
Game Theory
General Relativity
Metric Spaces
Introduction to Lie Algebras
Applied Geometry for Computer Graphics and CAD
Essential Topology
Calculus of One Variable
Stabilimento Tecnico Triestino

Stabilimento Tecnico Triestino (STT) oli Triestessä sijainnut yksityinen telakka, joka oli toiminnassa 1800-luvun puolivälistä aina 1900-luvun alkuun. Telakka oli merkittävin Itävalta-Unkarin laivaston alusten toimittaja.
Ensimmäisen maailmansodan päätyttyä Trieste liitettiin Italiaan, minkä jälkeen yhtiö valmisti aluksia Italian laivastolle ja yksityisille tilaajille. STT liittyi 1929 Cantiere Navale Triestinoon, jolloin syntyi Cantieri Riuniti dell’Adriatico (CRDA). Yhtiö liitettiin 1984 Fincantieriin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stabilimento Tecnico Triestino
Sosiaalinen status

Sosiaalinen status on arvostus, kunnioitus tai arvovalta, jonka yksilö saavuttaa asemassaan yhteiskunnassa. Sosiaalinen status tarkoittaa myös yhteiskunnallista asemaa. Status on Pierre Bourdieun mukaan osa kulttuurista pääomaa. Nykyaikaisissa yhteiskunnissa ammatin ajatellaan yleisesti määräävän statuksen, mutta myös muilla tekijöillä on merkitystä kuten uskonto, sukupuoli, vapaaehtoistyöt, harrastukset ja luonne. Varhaismoderneissa yhteiskunnissa statuserot ovat melko vaihtelevia mutta joissakin tapauksissa ne ovat pysyviä ja luokkiin perustuvia, kuten intialaisessa kastijärjestelmässä.
Sofia Laiti

| Pirjo Hirvonen> Henkilötiedot |
| --- | --- |
Ammatti:  laulaja
Muusikko
Taiteilijanimi:  Sofia Laiti
Laulukielet:  englanti
Aktiivisena:  1980–luvulta lähtien
Tyylilajit:  jazz
Levy-yhtiöt:  Columbia Records, Orchard, Midnight Sun
  [ Muokkaa Wikidatassa ] [ ohje ]  
Sofia Laiti, oikealta nimeltään Pirjo Hirvonen, on suomensaamelainen jazzlaulaja. Taiteilijanimen Sofia Laiti hän otti saamelaisen äitinsä mukaan. Hän on kotoisin Utsjoelta.
Sofia Laiti opiskeli klassista musiikkia Kuopion konservatoriossa. 1980-luvulla hän esiintyi klubeilla ja festivaaleilla, kuten Pori Jazz -festivaalilla. Hän muutti New Yorkiin vuonna 1991.
Diskografia

Manhattan Memories (1989)
Inspira (1994)
The Midnight Sun Will Never Set (1996)
You Don't Know Me (2004)
Like A Road Leading Home (2011)
Aiheesta muualla

Kotisivu
All Music: Sofia Laiti
Skinkit

| Skinkit |
| --- | --- |
 Sinikieliskinkki (Tiliqua occipitalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae  Gray, 1825
Suvut
 katso teksti 
Katso myös
   Skinkit Wikispeciesissä   Skinkit Commonsissa 
Infobox OKNimi-testi OK: 
Skinkit eli kaivajaliskot (Scincidae) on melko epäyhtenäinen ja hyvin laaja liskojen heimo. Siihen kuuluu noin 85 sukua ja noin tuhat lajia, jotka ovat levinneet kaikille mantereille. Tutkijat eivät ole päässeet yksimielisyyteen lajien ja sukujen tarkasta määrästä.
Vaikka heimosta löytyy hyvinkin erilaisia lajeja, skinkeillä on myös useita yhdistäviä piirteitä. Skinkkien ruumiinmuoto on sukkulamainen ja jalat ovat melko pienet. Joiltakin lajeilta jalat ovat kadonneet käytännössä kokonaan. Iho on kiiltävien, kovien suomujen peitossa. Pää on usein kiilamainen. Skinkkien koko vaihtelee noin kymmenestä sentistä yli puoleen metriin.
Koska skinkkejä tavataan hyvin erilaisissa elinympäristöissä, ne poikkeavat vastaavasti lajeittain. Eräät lajit elävät hiekka-aavikoilla autiomaaolosuhteissa, toiset metsissä. Yksi laji viihtyy rannoilla ja menee mielellään veteen (Tropidophorus) ja ainakin yksi laji elää enimmäkseen puissa (Lamprolepis smaragdina).
Skinkit ovat melko pitkäikäisiä; pienet lajit elävät viitisen vuotta, suuret jopa 15 vuotta. Ne viihtyvät laumoissa, vaikkakin urokset saattavat nahistella lisääntymisaikana. Skinkeissä on sekä synnyttäviä että munivia lajeja, ja jopa lajeja joissa jotkut yksilöt munivat, sekä synnyttävät eläviä poikasia (esimerkiksi jotkut Mabuya-lajit).
Ainakin kaksi skinkkilajia on äärimmäisen uhanalaisia: Chalcides ebneri ja Eumeces longirostris.
Suvut

| 0 | 1 | 2 | 3 | 4 |
| --- | --- | --- | --- | --- |
|  Ablepharus (7 lajia)  Acontias  Acontophiops (monotyyppinen)  Adrasteia  Afroablepharus  Alinea  Allengreers  Amphiglossus  Androngo  Anomalopus  Apterygodon  Aspronema  Asymblepharus  Ateuchosaurus  Barkudia  Bartleia  Bassiana  Brachymeles  Brasiliscincus  Caledoniscincus  Calyptotis (5 lajia)  Capitellum  Carlia  Cautula  Celatiscincus  Chabanaudia  Chalcides  Chalcidoseps  Coeranoscincus  Cophoscincopus  Corucia  Cryptoblepharus |  Cryptoscincus  Ctenotus  Cyclodina  Cyclodomorphus  Dasia  Davewakeum  Egernia  Emoia  Eremiascincus  Eroticoscincus  Eugongylus  Eulamprus  Eumeces  Eumecia  Eurylepis  Eutropis  Exila  Feylinia  Fojia  Geomyersia  Geoscincus  Glaphyromorphus  Gnypetoscincus  Gongylomorphus  Gongylus  Graciliscincus  Haackgreerius  Hakaria  Helioscincus |  Hemiergis  Hemisphaeriodon  Isopachys  Janetaescincus  Kanakysaurus  Lacertaspis  Lacertoides  Lacertus  Lamprolepis  Lampropholis  Lankascincus  Larutia  Leiolopisma  Lepidothyris  Leptoseps  Leptosiaphos  Lerista  Lioscincus  Lipinia  Lobulia  Lubuya  Lygisaurus  Lygosoma  Mabuya  Macroscincus  Maniciola  Maracaiba  Marisora  Marmorosphax  Melanoseps  Menetia  Mesoscincus |  Mochlus  Morethia  Nangura  Nannoscincus  Ndurascincus  Neoseps  Nessia  Niveoscincus  Notomabuya  Notoscincus  Novoeumeces  Oligosoma  Ophiomorus  Ophioscincus  Orosaura  Pamelaescincus  Panaspis  Panopa  Papuascincus  Parachalcides  Paracontias  Paralipinia  Parvoscincus  Phoboscincus  Plestiodon  Prasinohaema  Proablepharus  Proscelotes  Pseudoacontias  Pseudemoia  Psychosaura  Pygomeles |  Riopa  Ristella  Saiphos  Saproscincus  Scelotes  Scincella  Scincopus  Scincus  Scolecoseps  Sepsina  Sigaloseps  Simiscincus  Sirenoscincus  Sphenomorphus (luultavasti parafyleettinen)  Sphenops  Tachygia  Techmarscincus  Tiliqua  Trachylepis  Tribolonotus  Tropidophorus  Tropidoscincus  Typhlacontias  Typhlosaurus  Varzea  Vietnascincus  Voeltzkowia |
Some Nights (kappale)

| ”Some Nights” Fun |
| --- | --- | --- |

Singlen tiedot
 Albumilta: Some Nights
 Äänitetty : 2011
 Julkaistu: 4. kesäkuuta 2012
 Formaatti: Digitaalinen lataus
 Tuottaja(t): Jeff Bhasker
 Tyylilaji: Indie pop, afrobeat
 Kesto: 04.37 (albumiversio) 03.58 (radio edit) [vain promo]
 Levy-yhtiö: Fueled by Ramen/Atlantic
Funin muut singlet
| ”We Are Young” 2011 | ”Some Nights” 2012 | ”Carry On” 2012 |
Some Nights on yhdysvaltalaisen indie rock -yhtye Funin kappale. Se julkaistiin heidän toisen, samannimisen studioalbuminsa toisena singlenä 4. kesäkuuta 2012. Kappaleen sanoittivat Jeff Bhasker, Nate Ruess, Andrew Dost ja Jack Antonoff. Musikaalisesti se on indie pop -kappale, jossa on elementtejä voimapopista sekä afrobeatistä, kun taas kappaleen sanat kuvaavat päähenkilön olevan eksistentiaalisessa kriisissä.
"Some Nights" ei noussut Yhdysvalloissa listäykköseksi, mutta vietti Billboard Hot 100 -listalla yhteensä seitsemän kuukautta, kunnes se saavutti listan kolmannen sijan 29. syyskuuta 2012 ja palasi sille sijalle kuutena viikkona. Kappaleesta tuli Funin toinen sellainen single, joka on sijoittunut kyseisen listan kymmenen parhaan joukkoon sekä toinen kappale, joka on myynyt Yhdysvalloissa platinaa yhtyeen edeltävän singlen "We Are Young" tavoin. "Some Nights" oli myös kansainvälisesti suuri menestys.
Käännös suomeksi
Sergei Lavrov

| Sergei Lavrov> Сергей Лавров |
| --- | --- |
 Lavrov vuonna 2022
Venäjän ulkoministeri
 9. maaliskuuta 2004 –  
Edeltäjä:  Igor Ivanov
Henkilötiedot
Syntynyt: 21. maaliskuuta 1950 (ikä 74) Moskova, Venäjän SFNT, Neuvostoliitto
Puoliso:  Maria Lavrova
Tiedot
Puolue:  Yhtenäinen Venäjä
 Nimikirjoitus
Aiheesta muualla
mid.ru
Sergei Viktorovitš Lavrov (ven. Сергей Викторович Лавров, s. 21. maaliskuuta 1950 Moskova) on venäläinen poliitikko ja diplomaatti. Hän on toiminut 9. maaliskuuta 2004 lähtien Venäjän ulkoministerinä.
Ura

Lavrov valmistui vuonna 1972 Moskovan valtiollisesta kansainvälisten suhteiden instituutista, ja hän sai diplomaatin tehtävän Neuvostoliiton suurlähetystöstä Sri Lankasta.
Vuonna 1981 hänet nimitettiin Neuvostoliiton YK-suurlähetystön sihteeriksi Yhdistyneiden kansakuntien päämajaan New Yorkiin.
Vuonna 1988 Lavrov nimitettiin Venäjän federaation ulkoasiainministeriön taloussuhteiden osastopäälliköksi, 1990 kansainvälisten järjestöjen ja globaalien ongelmien osaston päälliköksi, 1992 varaulkoministeriksi ja 1994 Venäjän pysyväksi edustajaksi YK:hon. Hän toimi vuosina 1994–2004 Venäjän pysyvänä edustajana YK:n päämajassa New Yorkissa ennen nimitystään Venäjän ulkoministeriksi maaliskuussa 2004. Lavrov tunnetaan Kremlin linjan uskollisena ja taitavana puolustajana, jonka osaamista myös poliittiset vastustajat ovat oppineet kunnioittamaan.
Syntyperä

Venäjän virallisissa dokumenteissa hänen kansallisuudekseen on merkitty venäläinen ja syntymäpaikakseen Moskova. Georgian Times -lehden selvityksen mukaan Lavrov on kuitenkin syntynyt Tbilisissä. Hänen kerrotaan olevan isänsä puolelta armenialainen ja alkuperäiseltä sukunimeltään Kalantarov. Lavrov-sukunimen kerrotaan olevan puolestaan peräisin Lavrovin äidin tyttönimestä.